Lasse Brandeby

Lars Thorsten Brandeby (1945–2011) var en svensk journalist, skuespiller og komiker oppvokst i Hyssna, Marks kommun. Sammen med hustruen Unni Brandeby hadde han datteren Anna, født 1968, som arbeider innen filmindustrien.

 Biografi   
Brandeby tok eksamen ved journalisthøyskolen og arbeidet som journalist på Radio Sjuhärad. På 1960-tallet spilte han saksofon i popbandet High Notes. Han debuterte som skuespiller i Nationalteatern i Göteborg i begynnelsen av 1980-tallet.

Lasse Brandeby var mest kjent for rollen som Kurt Olsson, den «himla käcka» mannen med 60-tallsfrisyren og rutete jakke. Figuren Kurt Olsson ble født i lokalradioen 1979 men ble kjent gjennom TV-serien Kurt Olssons Television 1987. Kurt kom tilbake i TV med Fådda blommor, Kurt Olssons Sommartelevision og Kurt Olssons julkalender, alltid sammen med sin hunsede assistent Arne, spilt av Hans Wiktorsson, og Damorkestern med Gudrun på triangel. Brandeby spilte også Kurt Olsson på scenen, blant annet i en bejublet krogshow på Trägårn i Göteborg med Siw Malmkvist.

Brandeby medvirket også i en rekke andre sammenhenger. Han spilte farse hos Hagge Geigert på Lisebergsteatern, lystspill med Eva Rydberg på Fredriksdalsteatern og revy med Kent Andersson på Teater Aftonstjärnan. Han spilte Njegus i operetten Den glade enke i Malmö, manageren i musikalen I hetaste laget på Cirkus i Stockholm og Orgon i klassikeren Tartuffe på Gunnebo Slott. En annen folkekjær Brandeby-figur var Rolf Allan Mjunstedt i TV-serien Rena rama Rolf som ble sendt på 1990-tallet. Han medvirket også i underholdningsprogrammet Let's Dance på svensk TV4 i 2007, der han opptrådte med Ann Lähdet. Seinere i 2007 ble Brandeby rammet av en veldig alvorlig lungebetennelse og også i mars 2008 kom hans helse i fokus, da han ble rammet av hjerneblødning i forbindelse med en revyforestilling.

 Filmografi (utvalg) 
 Premiere  Tittel  Format   Regissør  Rolle2008  Irene Huss – Glassdjevelen  TV-film  Alexander Moberg  Sven Andersson Irene Huss – Nattevakt  TV-film  Anders Engström  Sven Andersson Irene Huss – Gullkalven  TV-film  Alexander Moberg  Sven Andersson Irene Huss – Ilddansen  TV-film Anders Engström  Sven Andersson Irene Huss – Den knuste Tang-hesten  TV-film  Martin Asphaug  Sven Andersson2007  Irene Huss – Tatovert torso  Spillefilm  Martin Asphaug  Sven Andersson2006  Fridtjofs jul  TV-film  Øystein Bache  torpedoen2002  Dieselråttor & Sjömansmöss  TV-film  Jakob Söe-Pedersen  don Calzone2000  Gubben og katten II - Findus drar til månen  Spillefilm  Torbjörn Jansson,Albert Hanan Kaminski,Árpad Szabó  AlfredFlukten fra hønsegården  Tegnefilm  Peter Lord,Nick Park   Rotten Knyck (stemme)2000  Skallgång  TV-film  Ragnar Eklund  1997  Hitler och vi på Klamparegatan  Spillefilm  Maj Wechselmann  1997  Rena rama Rolf  TV-film   1990  Bulan  Spillefilm  Karsten Wedel   Per Högström, byråkrat Kurt Olsson - Filmen om mitt liv som meg selv  Spillefilm  Håkan Wennberg   1990  Kurt Olssons julkalender  TV-serie  

 Priser og utmerkelser (utvalg) 
 1989 – Edvardpriset

 Referanser 

 Eksterne lenker 

  Dieselråttor & Sjömansmöss

Kategori:Svenske skuespillere
Kategori:Personer fra Göteborg